Suchinthana/ta-wikipedia huggingface dataset:
திலசைட்டு

திலசைட்டு (Tilasite) என்பது CaMg(AsO4)F என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனேட்டு கனிம ரத்தினக்கல்லாக இது அரியப்படுகிறது. ஒற்றைச்சரிவச்சு படிக அமைப்பில் காணப்படும் திலசைட்டு கனிமம் மோவின் கடினத்தன்மை அளவுகோலில் 5 என்ற கடினத்தன்மை மதிப்பைக் கொண்டுள்ளது. ஒரு காலத்தில் சுவீடனுக்கான சுரங்க இயக்குநராகவும், வாசுட்மேன்லாந்தின் பிராந்திய ஆளுநராகவும் இருந்த டேனியல் திலசின் நினைவாக கனிமத்திற்கு  திலசைட்டு எனப் பெயரிடப்பட்டது. 1895 ஆம் ஆண்டில் சுவீடியப் புவியியலாளர்  எச்சால்மர் சுச்சோக்ரென் இப்பெயரைச் சூட்டினார். திலசைட்டு  முதன்முதலில் சுவீடனின் வர்ம்லாந்து மாகாணத்தில் லாங்பன் பகுதியில் கண்டுபிடிக்கப்பட்டது.

1972 ஆம் ஆண்டில்  பிளாத்து மற்றும் பலர். அரிசோனாவின் பிசுபீ அருகே வகைப்படுத்தப்பட்ட மாதிரிகளை கண்டறிந்தனர்.

1994 ஆம் ஆண்டில், வடக்கு மாசிடோனியாவின் நெச்சிலோவோவிற்கு அருகில்  பெர்மனெக்கு என்பவர் திலாசைட்டைக் கண்டுபிடித்தார்.

பன்னாட்டு கனிமவியல் சங்கம் திலசைட்டு கனிமத்தை Til என்ற குறியீட்டால் அடையாளப்படுத்துகிறது.

மேற்கோள்கள்

புளோரின் கனிமங்கள்
ஆர்சனிக் கனிமங்கள்
கனிமங்கள்
மக்னீசியக் கனிமங்கள்
ஆலைடு கனிமங்கள்
இராமநாதன் அர்ச்சுனா

மரு. இராமநாதன் அர்ச்சுனா (Ramanathan Archchuna, பிறப்பு: 28 சூன் 1986) இலங்கைத் தமிழ் அரசியல்வாதியும் மருத்துவரும் ஆவார். இவர் 2024 நவம்பர் 14 இல் நடைபெற்ற 2024 நாடாளுமன்றத் தேர்தலில் யாழ்ப்பாண மாவட்டத்தில் சுயேச்சைக் குழு 17இல் போட்டியிட்டு வெற்றிபெற்று நாடாளுமன்றம் சென்றார்.

பணி 
அர்ச்சுனா சாவகச்சேரி ஆதார மருத்துவமனையில் மருத்துவக் கண்காணிப்பாளராகப் பணியாற்றினார். 2024 சூலையில், சாவகச்சேரி ஆதார மருத்துவமனையில் இடம்பெற்ற முறைகேடுகளையும் ஒழுங்கீனங்களையும் சமூக ஊடகத் தளங்கள் மூலம் அம்பலப்படுத்தியதற்காக இவர் தலைப்புச் செய்திகளில் இடம்பெற்றார். இதன் மூலம் அர்ச்சுனா ஒரு பிரபலமான நபராக அடையாளப்படுத்தப்பட்டார்.

அரசியலில்
2024 நவம்பரில் சுயேச்சைக் குழு 17 என்ற அரசியல் குழு ஒன்றை அமைத்து, அதன் மூலம் 2024 நாடாளுமன்றத் தேர்தலில் யாழ்ப்பாணத் தேர்தல் மாவட்டத்தில் போட்டியிட்டார். இச் சுயேட்சைக் குழு 27,855 வாக்குகளைப் பெற்று ஒரு இடத்தைக் கைப்பற்றியது. அக்குழுவின் முதன்மை வேட்பாளரான அர்ச்சுனா 20,487 விருப்பு வாக்குகள் பெற்று முதலாவதாக வந்து நாடாளுமன்றம் சென்றார்.

மேற்கோள்கள்

1986 பிறப்புகள்
வாழும் நபர்கள்
யாழ்ப்பாணத்து நபர்கள்
இலங்கையின் 17வது நாடாளுமன்ற உறுப்பினர்கள்
இலங்கைத் தமிழ் அரசியல்வாதிகள்
இலங்கைத் தமிழ் மருத்துவர்கள்
பெரைட்டு

பெரைட்டு (Perite) என்பது PbBiO2Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1960 ஆம் ஆண்டில் சுவீடனின் லாங்பானுக்கு வெளியே கனிமத்தை கண்டுபிடித்த சுவீடனின் புவியியல் ஆய்வின் சுவீடிய பொருளாதார புவியியலாளர் பெர் அடோல்ஃப் கெய்ச்சர் நினைவாக கனிமத்திற்கு பெரைட்டு எனப் பெயர் வழங்கப்பட்டது.

பன்னாட்டு கனிமவியல் சங்கம் பெரைட்டு கனிமத்தை Pe என்ற குறியீட்டால் அடையாளப்படுத்துகிறது.

பண்புகள்
பெரைடு கனிமம்  Cmcm {C2/m 2/c 21/m} என்ற இடக்குழுவில் நேர்ச்சாய்சதுரப் படிக அமைப்பில் படிகமாகிறது.   ஒளியியல் பண்புகளின் அடிப்படையில், பெரைட்டு திசை மாறுபாட்டுப் பண்பை கொண்டுள்ளது. அதாவது இக்கனிமத்தின் திசையைப் பொறுத்து ஒளியின் வேகம் மாறுபடும். நிறமற்றதாக காணப்படும் இக்கனிமம் பலவீனமான பல் நிறத் தோற்றங்களை அளிக்கிறது. 

மேற்கு ஐக்கிய அமெரிக்கா, தெற்கு ஆத்திரேலியா போன்ற இடங்களிலும்  ஐரோப்பா முழுவதும் பெரைட்டு பரவியுள்ளது.

படிகவியல்
பெரைட்டு கனிமம் நேர்ச்சாய்சதுரப் படிக அமைப்பைச் சேர்ந்ததாகும்.  மேலும் 2/மீ 2/மீ 2/மீ படிக வகுப்பின் பண்புகளைக் கொண்டுள்ளது. பெரைட்டில் மூன்று கண்ணாடி தளங்களும் மூன்று இரு மடங்கு சுழற்சி அச்சுகளும் உள்ளன.

மேற்கோள்கள்

பிசுமத் கனிமங்கள்
கனிமங்கள்
ஆலைடு கனிமங்கள்
நேர்ச்சாய்சதுரக் கனிமங்கள்
ஈயக் கனிமங்கள்
கதிரேலைட்டு

கதிரேலைட்டு (Kadyrelite) என்பது  Hg4(Br,Cl)2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1987 ஆம் ஆண்டில் இக்கனிமம் கண்டறியப்பட்டது. பிரகாசமானது முதல் மங்கலான ஆரஞ்சு வரையிலான நிறத்தில் காணப்படுகிறது. மோவின் கடினத்தன்மை அளவுகோலில் 2½ -3 என்ற கடினத்தன்மையைக் கொண்டுள்ளது. உருசியாவின் கதிரேல் பகுதியில் கண்டறியப்பட்ட காரணத்தால் கதிரேலைட்டு எனப் பெயரிடப்பட்டது.

மேற்கோள்கள்

வெளி இணைப்புகள் 
Webmineral.com - Kadyrelite
Mindat.org - Kadyrelite
Handbook of Mineralogy - Kadyrelite 

பாதரசக் கனிமங்கள்
ஆலைடு கனிமங்கள்
ஆக்சைடு கனிமங்கள்
கனசதுரக் கனிமங்கள்
கர்னால் கோட்டம்

கர்னால் கோட்டம் (Karnal division) இந்தியாவின் அரியானா மாநிலத்தின் உள்ள ஆறு கோட்டங்களில் ஒன்றாகும். கர்னால், பானிபட் மற்றும் கைதல் மாவட்டங்கள் இக்கோட்டத்தில்  உள்ளடங்கியுள்ளன. 2017 ஆம் ஆண்டு சனவரி மாதத்தில் இதற்கான அறிவிப்பு அறிவிக்கப்பட்டது. 2 பிப்ரவரி 2017 ஆம் ஆண்டு பிப்ரவரி மாதம் அரியானா அமைச்சரவையால் கர்னால் கோட்டம் அங்கீகரிக்கப்பட்டது.

மேலும் காண்க
 அரியானா மாவட்டப் பட்டியல்

மேற்கோள்கள்

வெளி இணைப்புகள்
 Karnal range police
 Karnal website

அரியானாவின் புவியியல்
கர்னால் மாவட்டம்
அரியானாவின் கோட்டங்கள்
பரிதாபாது கோட்டம்

பரிதாபாது கோட்டம் (Faridabad division) இந்தியாவின் அரியானா மாநிலத்தின் உள்ள ஆறு கோட்டங்களில் ஒன்றாகும். பல்வல், பரிதாபாது மற்றும் நூக்கு மாவட்டம் ஆகிய மாவட்டங்கள் இக்கோட்டத்தில்  உள்ளடங்கியுள்ளன. 2017 ஆம் ஆண்டு சனவரி மாதத்தில் இதற்கான அறிவிப்பு அறிவிக்கப்பட்டது. 2 பிப்ரவரி 2017 ஆம் ஆண்டு பிப்ரவரி மாதம் அரியானா அமைச்சரவையால் கர்னால் கோட்டம் அங்கீகரிக்கப்பட்டது.

மேலும் காண்க
 அரியானா மாவட்டப் பட்டியல்
 கர்னால் கோட்டம்

மேற்கோள்கள்

வெளி இணைப்புகள்
 Faridabad police range
 Faridabad website

அரியானாவின் கோட்டங்கள்
பரிதாபாது மாவட்டம்
அரியானாவின் புவியியல்
தாக்கம் கட்சி

தாக்கம் கட்சி தாக்கம் கட்சி இந்திய தேர்தல் ஆணையத்தில் பதிவு செய்து தமிழ்நாட்டில் செயல்படும் ஒர் அரசியல் கட்சி ஆகும். தாக்கம் கட்சியின் உறுப்பினர்கள் தாக்கம் கட்சியை துவங்குவதற்கு முன்பு 12 ஆண்டுகளாக சமூக சேவை அமைப்பாக இயற்கை, தமிழ், கல்வி ஆகியவற்றின் வளர்ச்சிக்காக சமூக பணியாற்றி இருக்கிறார்கள்.

தாக்கம் கட்சியின் கொடி 
பச்சை வண்ணக் கொடியில் நான்கு முனைகளில் வெள்ளை நிறத்தில் மீன்,புலி,வில் மற்றும் காளை மாடு உடனும் கொடியின் மையத்தில் இளஞ்சிவப்பு நிற வட்டத்தில் வெள்ளை நிற மரத்துடனும் தாக்கம் கட்சியின் கொடி காட்சியளிக்கிறது.

தாக்கம் கட்சியின் நிர்வாகிகள் 

 தலைவர் : P.சேகர்
 செயலாளர் : S.வெங்கடேசன்
 பொருளாளர் :  B. ஆனந்த்
 துணை தலைவர் : அ.செல்வகுமார்
 துணை பொதுச்செயலாளர் : ஆ.சக்திவேல், சு.காமேஷ்குமார், ஜெயஸ்ரீ
 துணை பொருளாளர் : திரு.L.தினேஷ்குமார்
 செய்தி தொடர்பாளர் : I முகம்மத் யாசின்

தேர்தல்கள் 
2024 இந்திய மக்களவை பொதுத் தேர்தலில் வடசென்னை,மத்திய சென்னை,தென் சென்னை, ஸ்ரீபெரும்புதூர்,ஆரணி கன்னியாகுமரி என 6 நாடாளுமன்ற தொகுதிகளிலும் 2024 ஆம் ஆண்டு தமிழ்நாடு சட்டமன்ற தொகுதிகளில் ஒன்றான விக்கிரவாண்டி தொகுதி என் இடைத்தேர்தலிலும் தாக்கம் கட்சி தீப்பெட்டி சின்னத்தில் போட்டிட்டு கணிசமான வாக்குகளை பெற்றனர்.

கொள்கைகள். 

 கொடி மாட்டோம் செடி நடுவோம்.
 சுவரொட்டி ஒட்ட மாட்டோம் சுத்தம் செய்வோம்.
 பதாகை வைக்க மாட்டோம் பண்பாய் நடந்து கொள்வோம்.
 கட்சியின் வரவு செலவு கணக்கு வெளிப்படை தன்மையுடன் இருக்கும்.

ஆகியவைகளை தாக்கம் கட்சிக் கொள்கையாக கொண்டுள்ளது.

உறுப்பினர்கள். 
தாக்கம் கட்சியில் 45 பொதுக்குழு உறுப்பினர்களும்30 செயர்க்குழு உறுப்பினர்களும் உள்ளனர்.

தாக்கம் கட்சி தனது உறுப்பினர்கள் எண்ணிக்கையின் அளவை வரையறைக்குள் வைத்துள்ளது.

இணையதளம் 
www.thakkam.com
தாதர் சட்டமன்றத் தொகுதி

தாதர் சட்டமன்றத் தொகுதி (Dadar Assembly constituency) என்பது இந்தியாவின் மகாராட்டிரா சட்டமன்றத் தொகுதிகளில் ஒன்றாகும். இது தென்மத்திய மும்பை மக்களவைத் தொகுதியின் ஒரு பகுதியாக இருந்தது. தாதர் தொகுதி 2004 தேர்தலுக்குப் பின்னர் 2008இல் மாகிம் சட்டமன்றத் தொகுதியுடன் தொகுதியுடன் இணைக்கப்பட்டது.

சட்டமன்ற உறுப்பினர்கள்

தேர்தல் முடிவுகள்

1995 சட்டப்பேரவைத் தேர்தல் 

 பிரகலாத் கேசவ் அத்ரே (சுயேச்சை 22,469 வாக்குகள்) 
 திரிம்பக் ராமச்சந்திர நரவானே (இதேகா) 21,843 வாக்குகள்

1962 சட்டப்பேரவைத் தேர்தல் 

 சராரயு ஜி. தாகூர் (இதேகா) 18,134 வாக்குகள் 
 சுதிர் ஜோசி (சுயேச்சை/சிவசேனா) -14,872 வாக்குகள்

1985 சட்டப்பேரவைத் தேர்தல் 

 மனோகர் கஜானன் ஜோசி (சிவசேனா) 58,901 வாக்குகள் 
 சராயு கோவிந்த் தாகூர் (இதேகா) -20,482 வாக்குகள்

மேற்கோள்கள் 

மும்பை மாவட்டம்
நியோகரிடினா

நியோகரிடினா என்பது அட்டியிடே இறால் ஒரு பேரினமாகும். இது மார்ச் 2023 நிலவரப்படி 26 சிற்றினங்களைக் கொண்டுள்ளது. இந்தப் பேரினத்தின் சிற்றினங்கள் சீனா, கொரியா, சப்பான், தைவான் உட்படக் கிழக்கு ஆசியா முழுவதும் பரவியுள்ளன. பல அட்டியிடே இறால்களைப் போலவே, இவை நன்னீர் வாழ்விடங்களில் வாழ்கின்றன.

இப்பேரினத்தின் கீழ் 26 சிற்றினங்கள் உள்ளன.
இவை:
 நியோகரிடினா அன்குயென்சிசு லியாங், ஜு & சியோங், 1984
நியோகரிடினா பனாமா (லியாங், 2004)
நியோகரிடினா ப்ரெவிடாக்டைலா (லியாங், சென் & டபிள்யூ.-எக்ஸ். லி, 2005)
நியோகரிடினா கர்விப்ரனசு (லியாங், 1979)
நியோகரிடினா டேவிடி (போவியர், 1904) (முன்னர், நியோகரிடினா ஹெட்டிரோபோடா (குளோட்சு & கார்கே, 2013))
நியோகரிடினா யூசுபினோசா (கெய், 1996)
நியோகரிடினா போன்டிகுலாட்டா (ஷிஹ், கேய், & சியு, 2019)
நியோகரிடினா புகியென்சிசு (லியாங் & யான், 1977)
நியோகரிடினா கிராசிலிபோடா (லியாங், 2004)
'நியோகரிடினா கோப்பெண்டோபோடா (சென், 1948)நியோகரிடினா ஹோமோசுபினா நியோகரிடினா இரியோமோடென்சிசு (நருசு, சோகிதா & கேய், 2006)நியோகரிடினா இசிகாகியென்சிசு (புஜினோ & சோகிதா, 1975)நியோகரிடினா கெட்டகாலன் (ஷிஹ் & கெய், 2007)நியோகரிடினா கியூன்பை (எச். எசு. கிம், 1976)நியோகரிடினா லின்ஃனென்சிசு (கெய், 1996)நியோகரிடினா லாங்கிபோடா (கெய், 1995)[நியோகரிடினா பல்மேட்டா=என். cf ஜாங்ஜியாஜியென்சிசு (சென், 1948)நியோகரிடினா சாசேம் (சிகிக்& கேய், 2007)நியோகரிடினா இசுபினோசா (லியாங், 1964)நியோகரிடினா சியாபுன்னென்சிசு (ஜெங், 2002)நியோகரிடினா யூலுயென்சிசு (சென், சென்& குவோ, 2018)நியோகரிடினா ஜாங்ஜியாஜியென்சிசு (கெய், 1996)நியோகரிடினா சோஉசுகென்சிசு'' (கெய், 1996)

மேற்கோள்கள் 

கணுக்காலி பேரினங்கள்
இறால்
நியோகரிடினா பமானா

நியோகரிடினா பமானா (Neocaridina bamana) என்பது சீனா குவாங்சி பிராந்தியத்தில் காணப்படும் ஒரு நன்னீர் இறால் ஆகும். இந்த இனம் குறித்த அதிக தகவல்கள் பெறப்படவில்லை.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
இறால்
செந்தூல் எல்ஆர்டி நிலையம்

செந்தூல் எல்ஆர்டி நிலையம் அல்லது செந்தூல் இலகு விரைவுப் போக்குவரத்து நிலையம் (ஆங்கிலம்: Sentul LRT Station; மலாய்: Stesen LRT Sentul; சீனம்: 冼都站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; ஆகிய வழித்தடங்கள் பரிமாறும் இடத்தில் அமைந்துள்ள ஓர் இலகுரக விரைவுப் போக்குவரத்து (LRT) நிலையமாகும்.

உயர்த்தப்பட்ட நிலையில் அமைக்கப்பட்டுள்ள இந்த நிலையம், கோலாலம்பூர், செந்தூல் நகர்ப்புறத்தில் அமைந்துள்ளது. இந்த நிலையத்திற்கு அருகில் மெதடிஸ்ட் ஆண்கள் மேல்நிலைப் பள்ளி (Methodist Boys Secondary School Sentul); வெஸ்லி மெதடிஸ்ட் பள்ளி (Wesley Methodist School); மேலும் மூன்று தொடக்கப் பள்ளிகள் உள்ளன. இந்த நிலையம், நடுத்தர மற்றும் குறைந்த விலை மனைத்திட்டங்களால் சூழப்பட்டுள்ளது.

பொது

செந்தூல் எனும் அதே பெயரைப் பகிர்ந்து கொண்டாலும், செந்தூல் எல்ஆர்டி நிலையமானது  செந்தூல் கொமுட்டர் நிலையத்துடன் இணையவில்லை. இரண்டு நிலையங்களும் ஏறக்குறைய 800 மீட்டர் நடந்து செல்லும் தொலைவில் உள்ளன. இருப்பினும் இரண்டு நிலையங்களும் தனித்தனியாக இயங்குகின்றன. 

செந்தூல் கொமுட்டர் நிலையம்தான் செந்தூலில் கட்டப்பட்ட முதல் தொடருந்து போக்குவரத்து நிலையமாகும். செந்தூல் எல்ஆர்டி நிலையம் பின்னர் கட்டப்பட்டது. இந்த நிலையம் நகர்ப்புற மக்களுக்குச் சேவை செய்கிறது. செந்தூல் கொமுட்டர் நிலையம் செந்தூல் புறநகர் மக்களின் போக்குவரத்தைக் கருத்தில் கொண்டு கட்டப்பட்டது.

பண்டார் பாரு செந்தூல்

எனவே குழப்பத்தைத் தவிர்க்க, அதிகாரப்பூர்வ தொடருந்து போக்குவரத்து வரைபடத்தில் எல்ஆர்டி நிலையத்திற்கு, செந்தூல் எனும் பெயர் பண்டார் பாரு செந்தூல் என இணைக்கப்பட்டுள்ளது.

முன்னாள் இஸ்டார் (LRT STAR) (Sistem Transit Aliran Ringan) இறுதிக் கட்ட மேம்பாட்டின் ஒரு பகுதியாக 1998-இல் இந்த நிலையம் பொதுமக்களுக்கு திறக்கப்பட்டது.

செந்தூல்

செந்தூல் என்பது கோலாலம்பூரில் உள்ள ஒரு முக்கிய நகரமாகும். இது செந்தூல் பாராட் (Sentul Barat) மற்றும் செந்தூல் தீமோர் (Sentul Timur) என இரண்டு பிரிவுகளாகப் பிரிக்கப்பட்டுள்ளது. 

செந்தூல் சாலை மற்றும் ஈப்போ சாலை ஆகியவை இப்பகுதிகளுக்குச் சேவை செய்யும் இரண்டு முக்கிய சாலைகள் ஆகும்.

இந்தச் செந்தூல் தீமோர் எல்ஆர்டி நிலையம், ஒரு பரிமாற்ற நிலையமாக நியமிக்கப்படாவிட்டாலும், இதே  செந்தூல் தீமோர் எல்ஆர்டி நிலையத்திலிருந்து  பத்துமலை–புலாவ் செபாங் வழித்தடத்தில் உள்ள  செந்தூல் கொமுட்டர் நிலையம் வரை பயணிகள் நடந்தே செல்லலாம். நடந்து செல்ல ஏறக்குறைய 15 - 20 நிமிடங்கள் பிடிக்கும்.

மேலும் காண்க
 செந்தூல் 
 கம்போங் காசிப்பிள்ளை
 செந்தூல் கொமுட்டர் நிலையம்
 செந்தூல் தீமோர் எல்ஆர்டி நிலையம்
 அம்பாங் வழித்தடம்–செரி பெட்டாலிங் வழித்தடம்

செந்தூல் எல்ஆர்டி நிலைய தள அமைப்பு

காட்சியகம்
செந்தூல் எல்ஆர்டி நிலையக் காட்சிப் படங்கள்:

மேற்கோள்கள்

வெளி இணைப்புகள்

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
தாராவி சட்டமன்றத் தொகுதி

தாராவி சட்டமன்றத் தொகுதி (Dharavi Assembly constituency) என்பது மும்பை நகர மாவட்டத்தில் அமைந்துள்ள மகாராட்டிராச் சட்டமன்ற பத்துத் தொகுதிகளில் ஒன்றாகும்.

கண்ணோட்டம் 
தாராவி (178) என்பது மும்பை நகர மாவட்டத்தில் அமைந்துள்ள 10 சட்டமன்றத் தொகுதிகளில் ஒன்றாகும். 2009ஆம் ஆண்டில் வாக்காளர்களின் எண்ணிக்கை 268,779 ஆகும். இதில் ஆண்கள் 152,013, பெண்கள் 116,766 ஆவர். வாக்காளர்களில் 113,732 சிறுபான்மை சமூகத்தைச் சேர்ந்தவர்கள்.

இது மும்பை தெற்கு மத்திய மக்களவைத் தொகுதியின் ஒரு பகுதியாகும். ஐந்து சட்டமன்றத் தொகுதிகளுடன், மும்பை நகர மாவட்டத்தைச் சேர்ந்த சியோன் கோலிவாடா, வடாலா, மாகிம் மற்றும் மும்பை புறநகர் மாவட்டத்தைச் சேர்ந்த செம்பூர் மற்றும் அனுசக்தி நகர் ஆகிய தொகுதிகளும் அடங்கும்.

சட்டப்பேரவை உறுப்பினர்கள்

தேர்தல் முடிவுகள்

2024

2019

2014

2009

2004

மேற்கோள்கள் 

மகாராட்டிர சட்டமன்றத் தொகுதிகள்
தோட்டி (பழங்குடி மக்கள்)

தோட்டி பழங்குடி மக்கள்,(Thoti), இந்தியாவின் தெலங்காணா மாநிலத்தில் வாழும் பூர்வ குடிகள் ஆவர்.கோண்டி மொழி பேசும் இம்மக்கள் கோண்டு பழங்குடி இனத்தின் உட்பிரிவினர் ஆவார். இம்மக்கள் தெலங்கானாவின் அதிலாபாத் மாவட்டம், ஐதராபாத் மாவட்டம், கரீம்நகர் மாவட்டம், மகபூப்நகர் மாவட்டம், மேடக் மாவட்டம், நல்கொண்டா மாவட்டம், நிசாமாபாத் மாவட்டம் மற்றும் வாரங்கல் மாவட்டங்களில் பரவலாக வாழ்ந்தாலும்; அதிலாபாத் மாவட்டத்தின் 42 கிராமங்களில்  அதிகமாக வாழ்கின்றனர். 2011ஆம் ஆண்டின் கணக்கெடுப்பின்படி, இம்மக்களின் தொகை 2231 ஆகும். தெலங்காணாவின் அதிலாபாத் மாவட்டத்தில் வசிக்கும் தோட்டி பழங்குடியினர் பாரம்பரியமாக பச்சை குத்துக்கொள்வதும், அதையே ஒரு தொழிலாக செய்யும் வழக்கம் உள்ளது.

மேற்கோள்கள்

உசாத்துணை
 Schedule Tribes of Telenga

இந்தியப் பழங்குடிகள்
வர்சா கெய்க்வாட்

வர்சா ஏக்நாத் கெய்க்வாட் (Varsha Gaikwad)(பிறப்பு 3 பிப்ரவரி 1975) ஓர் இந்திய அரசியல்வாதியும் மகாராட்டிர மாநில சட்டமன்ற உறுப்பினரும் ஆவார். இவர் இந்திய நாடாளுமன்ற மக்களவை உறுப்பினராக உள்ளார். இவர் மும்பை பிராந்தியக் காங்கிரசு கட்சியின் தலைவராக உள்ளார். முன்னதாக, இவர் மகாராட்டிர சட்டமன்றத்தில் நான்கு முறை உறுப்பினராக இருந்தார். மும்பையில் உள்ள தாராவி சட்டமன்றத் தொகுதியின் சட்டமன்ற உறுப்பினராக 2004 முதல் 2024 வரை காங்கிரசு கட்சியினைப் பிரதிநிதித்துவப்படுத்தினார் (2004-2024). இவர் 30 திசம்பர் 2019 முதல் 29 சூன் 2022 வரை மகாராட்டிராவின் அமைச்சரவை அமைச்சராகப் பணியாற்றினார்.

கெய்க்வாட் 2024 மக்களவைத் தேர்தலில் மும்பை வடக்கு மத்திய மக்களவைத் தொகுதியில் வெற்றி பெற்று நாடாளுமன்ற மக்களவை உறுப்பினர் ஆனார். இவர் பாஜக வேட்பாளர் வழக்கறிஞர் உஜ்வால் நிகாமை தோற்கடித்தார். 18வது மக்களவையில் உள்ள மூன்று புத்த நாடாளுமன்ற உறுப்பினர்களில் இவரும் ஒருவர்.

வகித்தப் பதவிகள் 

 2004-2009: மகாராட்டிரச் சட்டமன்ற உறுப்பினர் (முதல் முறை) 
 2009-2014: மகாராட்டிரச் சட்டமன்ற உறுப்பினர் (2வது முறை) 
 2009-2010: மாநில மருத்துவ கல்வி, உயர் மற்றும் தொழில்நுட்பக் கல்வி, சுற்றுலா, சிறப்பு உதவி அமைச்சர்
 2010-2014: பெண்கள் மற்றும் குழந்தைகள் மேம்பாட்டுக்கான அமைச்சரவை அமைச்சர், மகாராட்டிரா அரசு 
 2014-2019: மகாராட்டிரச் சட்டமன்ற உறுப்பினர் (3வது பதவிக்காலம்) 
 2019-2024: மகாராட்டிரச் சட்டமன்ற உறுப்பினர் (4வது பதவிக்காலம்) 
 பள்ளிக் கல்வித் துறைக்கான அமைச்சரவை அமைச்சர், மகாராட்டிர அரசு மகாராட்டிரா அரசு
 2024-தற்போதைய நாடாளுமன்ற உறுப்பினர், மக்களவை

தனிப்பட்ட வாழ்க்கை 
வர்சா கெய்க்வாட்டின் தந்தை ஏக்நாத் கெய்க்வாட், இவர் மூன்று முறை நாடாளுமன்ற உறுப்பினராக இருந்தவர் ஆவார். இவர் அம்பேத்காரிய புத்தக் குடும்பத்தைச் சேர்ந்தவர். மும்பையில் உள்ள சித்தார்த் கலை, அறிவியல் மற்றும் வணிகவியல் கல்லூரி விரிவுரையாளராக இருந்தார்.

மேற்கோள்கள் 

1975 பிறப்புகள்
18ஆவது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
இந்தியப் பௌத்தர்கள்
வாழும் நபர்கள்
மகாராட்டிர சட்டமன்ற உறுப்பினர்கள்
அருண் ஹேமச்சந்திரா

அருண் ஹேமச்சந்திரா (Arun Hemachandra, 19 சூலை 1991) ஓர் இலங்கைத் தமிழ் அரசியல்வாதி ஆவார். 2024 நவம்பர் 14 இல் நடைபெற்ற 2024 நாடாளுமன்றத் தேர்தலில் இவர் தேசிய மக்கள் சக்தியின் சார்பில் திருகோணமலை மாவட்டத்தில் போட்டியிட்டு வெற்றி பெற்றார். அருண் ஹேமச்சந்திரா 2024 நவம்பர் 21 இல், அனுர குமார திசாநாயக்கவின் அரசில் வெளிவிவகார, வெளிநாட்டு வேலை வாய்ப்பு பிரதி அமைச்சராக நியமிக்கப்பட்டார். தேசிய மக்கள் சக்தியின் நிறைவேற்றுக் குழு உறுப்பினராக இவர் உள்ளார். மேலதிகமாக இவர் திருகோணமலை, மட்டக்களப்பு மாவட்டங்களுக்கான ஒருங்கிணைப்புக் குழுக்களின் தலைவராகவும் 2024 நவம்பர் மாதத்தில் நியமிக்கப்பட்டார்.

திருகோணமலையில் பிறந்த அருண் ஹேமச்சந்திரா திருகோணமலை கோணேஸ்வரா இந்துக்கல்லூரி, கண்டி திரித்துவக் கல்லூரி ஆகியவற்றில் கல்வி கற்றார்.

தேர்தல் வரலாறு

மேற்கோள்கள் 

1991 பிறப்புகள்
வாழும் நபர்கள்
தேசிய மக்கள் சக்தி அரசியல்வாதிகள்
மக்கள் விடுதலை முன்னணி அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இலங்கைத் தமிழ் அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
திருகோணமலை மாவட்ட நபர்கள்
உத்ராபதி விசுவராயர்

உத்ராபதி விசுவராயர் இந்திய விடுதலைப் போராட்டத்தில் ஈடுபட்ட தியாகி ஆவார்.

வாழ்க்கைக் குறிப்பு 

இவர்  தஞ்சாவூர் மாவட்டம், பாபநாசம் வட்டத்தில் அமைந்த அம்மாபேட்டை கிராமத்தில் கள்ளர் மரபில் 07-09-1909 இல் பிறந்தார்.

இந்திய விடுதலைப் போராட்டம் 

இவர் எழுத்தறிவு பெற்றவர், 1930 இல் உப்புச் சத்தியாகிரகம்  இயக்கத்தில் சேர்ந்தார், அதே ஆண்டு வெளிநாட்டு துணி புறக்கணிப்பு, கள்ளுக்கடை மறியல் மற்றும் 1941 இல் தனிநபர் சத்தியாகிரகம் ஆகியவற்றில் பங்கேற்றார்.

இதில் கைது செய்யப்பட்டு ஆங்கிலேய அரசால் தண்டனை விதிக்கப்பட்டு 1933, 1941 மற்றும் 1942 இல் சிறைவாசம் அனுபவித்தார். நான்கு ஆண்டுகள் திருச்சிராப்பள்ளி, பெல்லாரி சிறைகளில் வைக்கப்பட்டார்.

24 ஆண்டுகள் பாபநாசம் தாலுகா காங்கிரஸ் கமிட்டி செயலாளராக இருந்தார். 09-2-1956 இல் இறந்தார்.

மேற்கோள்கள் 

தஞ்சாவூர் மாவட்ட நபர்கள்
தமிழ்நாட்டு இந்திய விடுதலைப் போராட்ட வீரர்கள்
இந்திய விடுதலைப் போராட்ட வீரர்கள்
நிக்கல் மோனோசிலிசைடு

நிக்கல் மோனோசிலிசைடு (Nickel monosilicide) என்பது NiSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். நிக்கலும் சிலிக்கானும் சேர்ந்து இந்த உலோகங்களிடை சேர்மம் உருவாகிறது. மற்ற நிக்கல் சிலிசைடுகளைப் போலவே, நுண் மின்னணுவியல் பகுதியில் NiSi சேர்மமும்  முக்கியத்துவம் வாய்ந்ததாகும். இச்சேர்மம் 1000 பாகை செல்சியசு வெப்பநிலையில் உருகுகிறது.

தயாரிப்பு
நிக்கல் மோனோசிலிசைடை சிலிக்கான் மீது ஒரு நிக்கல் அடுக்கை படிய தொடர்ந்து காய்ச்சிக் குளிரவைத்தல் மூலம் தயாரிக்கலாம்.  4 நானோமீட்டர் அளவுக்கு மேல் தடிமன் கொண்ட Ni  படிவுகளின் நிகழ்வுகளில்  இயல்பான கட்ட மாற்றம் Ni2Si சேர்மத்திற்கு 250 °செல்சியசு வெப்பநிலையிலும்  தொடர்ந்து NiSi சேர்மத்திற்கு 350 °செல்சியசு வெப்பநிலையிலும் மற்றும் NiSi2 சேர்மத்திற்கு  தோராயமாக 800 °செல்சியசு வெப்பநிலையிலும் நிலைமாற்றம்  கொடுக்கப்படுகிறது.  ஆரம்ப Ni தடிமன் 4 நானோமீட்டருக்கும்  கீழே உள்ள படிவுகளுக்கு நேர்ச்சாய்சதுர Ni2Si சேர்மத்திலிருந்து  நிக்கல் மோனோசிலிசைடு  கட்டத்தைத் தவிர்த்து படிக வளர்ச்சி நிலைக்கு (NiSi2−x) நேரடி மாற்றம் காணப்படுகிறது.

பயன்கள்
பல பண்புகள் நிக்கல் மோனோசிலிசைடு சேர்மத்தை நுண் மின்னணுவியல்  பகுதியில் ஒரு முக்கியமான உள்ளூர் தொடர்புப் பொருளாக ஆக்குகின்றன. அவற்றுள் குறைக்கப்பட்ட வெப்ப அளவான 13-14 μΩ·செ.மீ குறைந்த எதிர்ப்பாற்றல் மற்றும் மாற்று சேர்மங்களுடன் ஒப்பிடும்போது சிலிக்கான்  நுகர்வு குறைக்கப்படுகிறது.

மேற்கோள்கள்

சிலிக்கான் சேர்மங்கள்
நிக்கல் சேர்மங்கள்
கனிம வேதியியல் சேர்மங்கள்
இந்தியக் காங்கிரசு (சமதர்மம்) - சரத் சந்திர சின்கா

இந்தியக் காங்கிரசு (சமதர்மம்) சரத் சந்திர சின்கா (Indian Congress (Socialist) – Sarat Chandra Sinha) என்பது 1984 முதல் 1999 வரை இந்தியாவில் செயல்பட்ட ஓர் அரசியல் கட்சி. இந்தக் கட்சி இந்தியக் காங்கிரசில் (சமதர்மம்) பிளவு ஏற்பட்டதன் மூலம் உருவாக்கப்பட்டது. இந்தக் கட்சியின் தலைவராக அசாமின் முன்னாள் முதலமைச்சர் (1971-78) சரத் சந்திர சின்கா செயல்பட்டார்.

இந்தப் பிரிவு 1999இல் சரத் பவாரின் தேசியவாத காங்கிரசு கட்சியுடன் (என். சி. பி) இணைந்தது.

மேலும் காண்க 

 இந்திய தேசிய காங்கிரஸிலிருந்து பிரிந்த கட்சிகள்

மேற்கோள்கள் 

1984இல் நிறுவப்பட்ட அரசியல் கட்சிகள்
அமல்னேர் சட்டமன்றத் தொகுதி

அமல்னேர் சட்டமன்றத் தொகுதி (Amalner Assembly constituency) என்பது மேற்கத்திய இந்தியா மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி சல்கான் மாவட்டத்தில் அமைந்துள்ளது.இது சல்கான் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும், மேலும் இந்த மாவட்டத்தில், சல்கான் நகரம், சல்கான் கிராமப்புறம், எரண்டோல், சாலிசுகான் மற்றும் பச்சோரா ஆகிய தொகுதிகளும் உள்ளடங்கும்.

தேர்தல் முடிவுகள்

2019

மேற்கோள்கள்

மகாராட்டிர அரசியல்மகாராட்டிர அரசியல்
ஜள்காவ் மாவட்டம்
சிந்து சமவெளி பாலைவனம்

சிந்து சமவெளி பாலைவனம், பாகிஸ்தான் நாட்டின் பஞ்சாப் மாகாணாத்தின் வடமேற்கில், சிந்து ஆறு மற்றும் செனாப் ஆறுகளுக்கு இடைப்பட்ட பகுதியில் அமைந்துள்ளது. இதில் பெரும்பாலும் மனிதர்கள் வாழாத, புதர்ச் செடிகள் நிறைந்தது. இப்பாலைவனம் 19,501 சதுர கிலோ மீட்டர் பரப்பளவு கொண்டது. இதன் கோடைக்கால வெப்ப நிலை ) ஆகவும்; குளிர்காலத்தில் பனி உறைந்து காணப்படும்.  இதன் கோடைக்கால சராசரி ஆண்டு மழைப்பொழிவு   ஆக உள்ளது.

தார் பாலைவனம் போன்று புதர் காடுகள் கொண்ட இப்பாலைவனத்தில் ஓநாய்,  வரிக் கழுதைப்புலி, கறகால் பூனை, இந்தியச் சிறுத்தை, காட்டுச் செம்மறி ஆடு, கொறிணிகள் மற்றும் செங்கழுத்து வல்லூறு உள்ளிட்ட 190 வகையான பறவையினங்கள் காணப்படுகிறது.

படக்காட்சிகள்

மேற்கோள்கள்

பாக்கித்தானின் புவியியல்
ஆசிய பாலைவனங்கள்
சோலாப்பூர் தெற்கு சட்டமன்றத் தொகுதி

சோலாப்பூர் தெற்கு சட்டமன்றத் தொகுதி (Solapur South Assembly constituency) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளுள் ஒன்றாகும். இந்தத் தொகுதி சோலாப்பூர் மாவட்டத்தில் அமைந்துள்ளது.

புவியியல் பரப்பு 
இந்தத் தொகுதியில் சோலாப்பூர் வடக்கு வட்டத்தில் உள்ள திர்கே, செல்கா வருவாய் வட்டங்கள், சோலாப்பூர் மாநகராட்சி பகுதி எண் 7 முதல் 14 மற்றும் 40-43 மற்றும் சோலாப்பூர் தெற்கு வட்டத்தின் காட்ஜி, மாண்ட்ரூப் மற்றும் வின்சூர் வருவாய் வட்டங்கள் அடங்கும்.

சட்டப்பேரவை உறுப்பினர்கள்

தேர்தல் முடிவுகள்

2024

2019

2014

மேற்கோள்கள் 

மகாராட்டிர அரசியல்
மகாராட்டிர சட்டமன்றத் தொகுதிகள்
வித்தியாசாகர் சேது

வித்தியாசாகர் சேது அல்லது ஊக்ளி ஆற்றின் இரண்டாவது பாலம், இந்தியாவின் மேற்கு வங்காள மாநிலத்தில், கொல்கத்தா மற்றும் ஹவுரா நகரங்களை ஊக்லி ஆற்றின் மீது கட்டப்பட்ட இப்பாலத்தின் வழியாக இணைக்கிறது. இப்பாலம்    நீளம் மற்றும்  அகலம் கொண்டது. இதில் மூன்று மற்றும் நான்கு சக்கர வாகனங்கள் பயணிக்க சுங்கக் கட்டணம் வசூலிக்கப்படுகிறது. கல்வியாளர் ஈஸ்வர சந்திர வித்யாசாகர் நினைவாக, 1992ஆம் ஆண்டில் கட்டப்பட்ட இப்பாலம் எஃகு வடக்கம்பிகளால் இழுத்துக் கட்டப்பட்டுள்ளது.  இப்பாலம் கட்டுவதற்கான செலவு ரூபாய் 388 கோடி ஆகும். இதனை ஊக்லி ஆறு திட்ட ஆணையரால் வடிவமைக்கப்பட்டது.இப்பாலத்தில் வாகனங்கள் செல்ல  இடது பக்கம் மூன்று வரிசையும், வலது பக்கம் மூன்று வரிசைகளும் உள்ளது.  தேசிய நெடுஞ்சாலை 12ன் ஒரு பகுதியாக இப்பாலம் உள்ளது.

இதனையும் காண்க
 மேற்கு வங்காளத்தின் மிக நீளமான பாலங்களின் பட்டியல்

மேற்கோள்கள்

உசாத்துணை

கொல்கத்தா
மேற்கு வங்காளப் பாலங்கள்
கோவிந்து மாளவியா

பண்டிட் கோவிந்த மாளவியா(14 செப்டம்பர் 1902–27 பிப்ரவரி 1961), இந்தியாவின் தற்கால உத்தரப் பிரதேச மாநிலத்தைச் சேர்ந்த இந்திய விடுதலை இயக்க வீரரும், கல்வியாளரும், அரசியல்வாதியும் ஆவார். இவரது தந்தை மதன் மோகன் மாளவியா  இந்திய தேசிய காங்கிரசு கட்சியின் தேசியத் தலைவரும்,  பனாரசு இந்து பல்கலைக்கழகத்தின் நிறுவனரும் ஆவார். 

இவர் பனாரஸ் இந்து பல்கலைக்கழகத்தின்  துணை வேந்தராக 6 டிசம்பர் 1948 முதல் 21 நவம்பர்1951 வரை பணியாற்றினார். உத்தரப் பிரதேசத்தில் உள்ள  சுல்தான்பூர் மக்களவைத் தொகுதியிலிருந்து நாடாளுமன்ற மக்களவை உறுப்பினராக 1952 முதல் 1961 வரை இருந்தவர்.

மேற்கோள்கள்

1ஆவது மக்களவை உறுப்பினர்கள்
2ஆவது மக்களவை உறுப்பினர்கள்
1902 பிறப்புகள்
1961 இறப்புகள்
உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
கிரிதர் மாளவியா

கிரிதர் மாளவியா (14 நவம்பர் 1936 – 18 நவம்பர் 2024) அலகாபாத் உயர் நீதிமன்ற நீதியரசரும்,  பனாரசு இந்துப் பல்கலைக்கழகத்தின் வேந்தராகவும் செயல்பட்டவர்.இவர் இந்திய விடுதலை இயக்க வீரர் மதன் மோகன் மாளவியாவின் பேரனும்; கோவிந்த் மாளவியாவின் மகனும் ஆவார். இவரது மகன் மனோஜ் மாளவியா இந்தியக் காவல் பணி அதிகாரி ஆவார்.

கங்கை ஆறு தூய்மை இயக்கத்தின் தலைவராக கிரிதர் மாளவியா இருந்தார்  இவர் கங்கை மகாசபையின் தலைவராக பணியாற்றியவர்.

மேற்கோள்கள் 

1936 பிறப்புகள் 
2014 இறப்புகள்
அலகாபாத் உயர் நீதிமன்ற நீதிபதிகள்
உத்தரப் பிரதேச நபர்கள்
ருத்தேனியம்(IV) புளோரைடு

ருத்தேனியம்(IV) புளோரைடு (Ruthenium(IV) fluoride) என்பது RuF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். ருத்தேனியமும் புளோரினும் சேர்ந்து இந்த இருமச் சேர்மம் உருவாகிறது.

தயாரிப்பு
ருத்தேனியம்(IV) புளோரைடு சேர்மம் முதன்முதலில் 1963 ஆம் ஆண்டில் ஆலோவே மற்றும் பீகாக்கு ஆகியோரால் தயாரிக்கப்பட்டது. அயோடின் பெண்டாபுளோரைடை கரைப்பானாகப் பயன்படுத்தி, அயோடினுடன் ருத்தேனியம் பெண்டாபுளோரைடைச் சேர்த்து வினைபுரியச் செய்வதன் மூலம் மஞ்சள் நிறத்தில் திண்மமாக இது உருவானது. 

10RuF5 + I2 -> 10RuF4 + 2IF5

இந்த வழியில் உற்பத்தி செய்யப்படும் ருத்தேனியம்(IV) புளோரைடு  தூய்மையற்றது என்று அடுத்தடுத்த ஆய்வுகள் சுட்டிக்காட்டின. நீரற்ற ஐதரோபுளோரிக் அமிலத்தில் KRuF6 சேர்மத்துடன் ஆர்சனிக் ஐம்புளோரைடைச் சேர்த்து 20 பாகை செல்சியசு வெப்பநிலையில் வினைபுரியச் செய்வதன் மூலம் 1992 ஆம் ஆண்டில் முதன்முறையாக நீர் மற்றும் ஆக்சிசனை கண்டிப்பாக விலக்கி தூய, இளஞ்சிவப்பு நிறத்தில் ருத்தேனியம்(IV) புளோரைடு தனிமைப்படுத்தப்பட்டது. இந்த தொகுப்பு இலூயிசு அமிலம் AsF சேர்மத்தின் மிகவும் வலுவான புளோரைடு  அயனியை ஏற்றுக்கொள்ளும் திறன்களைப் பயன்படுத்துகிறது.

K2RuF6 + 2AsF5 → RuF4 + 2KAsF6

இயற்பியல் பண்புகள்
திண்ம நிலையில் உள்ள RuF4 ஒரு பல்லுருவ சேர்மமாகும். இது RuF6 எண்முகத்தைக் கொண்ட நெளி அடுக்குகளின் முப்பரிமாண அமைப்பு பகிரப்பட்ட புளோரின் அணுக்களால் இணைக்கப்பட்டுள்ளது. இதன் படிக அமைப்பு வனேடியம் டெட்ராபுளோரைடைப் போன்றதாகும். P21/n என்ற இடக்குழுவில் a = 560.7 பைக்கோமீட்டர் , b = 494.6 பைக்கோமீட்டர், மற்றும் c =514.3 பைக்கோமீட்டர், β = 121.27° என்ற அலகுசெல் அளவுருக்களுடன் ஒற்றைச் சரிவச்சுப் படிக அமைப்பில் ருத்தேனியம்(IV) புளோரைடு படிகமாகிறது.

ருத்தேனியம்(IV) புளோரைடு மிகவும் வினைத்திறன் கொண்ட சேர்மமாகும். ஈரப்பதத்துடன் தொடர்பு கொண்டவுடன் உடனடியாக கருமையாகிறது.  மேலும், தண்ணீருடன் தீவிரமாக வினைபுரிந்து ருத்தேனியம் டை ஆக்சைடைக் கொடுக்கிறது. கண்ணாடி கொள்கலன்களில் ருத்தேனியம்(IV) புளோரைடை சேமிக்க முடியும். இருப்பினும், மாதிரியை 280 °செல்சியசு வெப்பநிலைக்கு மேல் சூடாக்கினால் தாக்கப்படும்.

மேற்கோள்கள்

புளோரைடுகள்
ருத்தேனியம்(IV) சேர்மங்கள்
செனான் புளோரைடு நைட்ரேட்டு

செனான் புளோரைடு நைட்ரேட்டு (Xenon fluoride nitrate) என்பது FXeONO2. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். புளோரோசெனோனியம் நைட்ரேட்டு என்ற பெயராலும் இது அறியப்படுகிறது.

தயாரிப்பு
செனான் புளோரைடு நைட்ரேட்டு கீழ்கண்ட வினையின் வழியாக உருவாகிறது:

 [FXeOXeFXeF][AsF6] + 2NO2F → FXeONO2 + NO2AsF6.

செனான் புளோரைடு நைட்ரேட்டு சேர்மத்தின் சுத்திகரிப்பு பின்னர் சல்பியூரைல் குளோரைடு புளோரைடு கரைசலில் கரைப்பதன் மூலம் மேற்கொள்ளப்படுகிறது.  இது நைட்ரோனியம் ஆர்சனிக் அறுபுளோரைடை திடப்பொருளாக விட்டுச் செல்கிறது.

செனான் இருபுளோரைடை 0 பாகை செல்சியசு வெப்பநிலையில் டைநைட்ரசன் டெட்ராக்சைடில் கரைத்தும் செனான் புளோரைடு நைட்ரேட்டு சேர்மத்தைத் தயாரிக்கலாம்.

 XeF2 + NO+ + NO3− → FXeONO2 + NOF 

இம்முறையில் குறைந்த அளவு விளைபொருளே உருவாகும்.

திரவத்தில் அதிக நைட்ரேட்டு அயனி இல்லாததாலும் செனான் புளோரைடு நைட்ரேட்டு சிதைவதாலும் இந்த தயாரிப்பு முறை திறனற்றது.:

செனான் புளோரைடு நைட்ரேட்டு சேர்மத்தை தயாரிக்கப் பயன்படும் மற்றொரு முறை:

 XeF2 + HNO3 → FXeONO2 + HF

பண்புகள்
செனான் புளோரைடு நைட்ரேட்டு வெண்மை நிறப் படிகமாகும். P21/c என்ற இடக்குழுவில் ஒற்றைச்சரிவச்சுப் படிகமாக உருவாகிறது. அலகு செல் மொத்தம் 386.6 Å3 கன அளவு கொண்ட நான்கு மூலக்கூறுகளைக் கொண்டுள்ளது. a = 4.6663 Å, b = 8.799 Å c = 9.415 Å என்ற அலகு செல் பரிமாணங்களுடன் செங்குத்தாக இல்லாத கோணம் β = 90.325° என்ற அளவுடன் மூலக்கூறு எடை 212.3 ஆகவும் படிக அடர்த்தி 3.648 ஆகவும் இதன் கட்டமைப்பு உள்ளது. இந்த அளவுகள் -173 பாகை செல்சியசு வெப்பநிலையில் எடுக்கப்பட்ட அளவுகளாகும். கட்டமைப்பிலுள்ள Xe–F பிணைப்பின் நீளம் 1.992, Xe–O பிணைப்பின் நீளம் 2.126 Å, O–NO2 பிணைப்பின் நீளம் 1.36 Å, N–Oசிசு பிணைப்பின் நீளம் 1.199Å,  N–Oமறுபக்கம் பிணைப்பின் நீளம் 1.224 Å ஆகவும் காணப்படுகின்றன. F–Xe–O பிணைப்புகளிடையே பிணைப்புக் கோணம் 177.6°, Xe-O-N பிணைப்புகளிடையே பிணைப்புக் கோணம் 114.7° , (Xe)O–N–Oசிசு பிணைப்புகளிடையே பிணைப்புக் கோணம் 114.5°, (Xe)O–N–O மறுபக்கம் பிணைப்புகளிடையே பிணைப்புக் கோணம் 118.4, Oசிசு–N–Oமறுபக்கம் பிணைப்புகளின் கோணம்  127.1° ஆகவும் உள்ளன. செனான் அணுவில் உள்ள பிணைப்பு நீளம் மற்றும் கோணங்கள் FXeOSO2F மற்றும் FXeOTeF5 சேர்மங்களில் உள்ளதைப் போலவே இருக்கும். இது முனைவுற்ற ஆக்சிசன் பிணைப்பைக் குறிக்கிறது. Xe-O-N கோணமானது ஆலசன் நைட்ரேட்டுகளைக் காட்டிலும் பெரியதாகும். இது Xe-O பிணைப்பிற்கான குறைந்த பிணைப்பு அடர்த்தியைக் குறிக்கிறது. N-O ஒருபக்க பிணைப்பு நீளம் N-Oமறுபக்க பிணைப்பு நீளத்தை விட அதிகமாக உள்ளது. இது மற்ற ஆலசன் நைட்ரேட்டுகளுக்கு எதிரானதாகும்.

செனான் புளோரைடு நைட்ரேட்டு குறிப்பாக நிலைப்புத்தன்மையுடன் இல்லை. மெதுவாக -78 °செல்சியசு வெப்பநிலையில் இது உடைந்து XeF2·N2O4 சேர்மத்தை அளிக்கிறது. இது பல நாட்கள் கால அளவில் நடக்கும். 0 பாகை செல்சியசு  வெப்பநிலையில், செனான் புளோரைடு நைட்ரேட்டு சேர்மமானது XeF2 ஆகச் சிதைகிறது. இதன் அரை ஆயுள் காலம் ஏழு மணிநேரமாகும்.

மேற்கோள்கள்

செனான்(II) சேர்மங்கள்
நைட்ரேட்டுகள்
புளோரைடுகள்
அலபாமா குகை இறால்

அலபாமா குகை இறால் (பாலிமோனியசு அலாபாமே) என்பது அட்டியிடே குடும்பத்தைச் சேர்ந்த ஒரு இறால் சிற்றினமாகும். இது அலபாமா மாநிலத்தில் உள்ள குகைகளில் மட்டுமே காணப்படுகிறது.

காப்பு நிலை 
பேலிமோனிசு அலாபாமே பன்னாட்டு இயற்கைப் பாதுகாப்புச் சங்க செம்பட்டியலில் அருகிய இனமாக அறிவித்துள்ளது. செப்டம்பர் 7,1988 முதல், அமெரிக்காவில் அழிந்து வரும் இனங்கள் சட்டத்தின் கீழ் ஒரு ஆபத்தான இனமாகவும் பட்டியலிடப்பட்டுள்ளது.

பரவல் 
அலபாமா குகை இறால் அலபாமாவில் ஐந்து குகைகளில் மட்டுமே காணப்படுவதாக அறியப்படுகிறது. இவை அனைத்தும் அலபாமாவின் மாடிசன் கவுண்டி உள்ளன. செல்டா குகை என்பது இச்சிற்றித்தின் வகை இருப்பிடமாகும். ஆனால் சாத்தியமான மக்கள்தொகை பாப்காட் குகை மற்றும் கெரிங் குகை, குளோவர் குகை மற்றும் பிரேசுல்டன் குகை ஆகியவற்றை உள்ளடக்கிய வளாகத்தில் மட்டுமே உறுதிப்படுத்தப்பட்டுள்ளது.

சூழலியல் 
பே. அலபாமே வண்டல் அடிப்பகுதிகளைக் கொண்ட குகைக் குளங்களில் காணப்படுகிறது. அலபாமா குகை இறால்களின் வேட்டையாடுபவர்களில் தெற்கு குகை மீன் டைப்லிச்ச்திசு சப்டெரேனியசு, டென்னசி குகை சாலமண்டர் கைரினோபிலசு பலேயுகசு, பல்வேறு க்ரேபிசு இனங்கள், தவளை, ரக்கூன் ஆகியவை அடங்கும்.

வகைப்பாட்டியல் 
அலபாமா குகை இறால்களின் நெருங்கிய உறவினராக கென்டக்கி குகை இறால், பேலிமோனிசு காந்தேரி உள்ளது. இது கென்டக்கியின் மம்மத் குகை தேசிய பூங்காவில் வாழ்கிறது. இரண்டு சிற்றினங்களையும் அளவுகளின் அடிப்படையில் வேறுபடுத்தி அறியலாம். ப்பே. அலபாமே பே. காந்தேரி விடப் பெரியது. பே. அலபாமே நீளமான தலைக்கூர் நீட்டியினைக் கொண்டது. இதில் அதிக எண்ணிக்கையிலான முட்கள் காணப்படும்.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
சேந்தங்குடி ஜமீன்

'சேந்தங்குடி ஜமீன்' என்பது, தமிழ்நாட்டில் உள்ள புதுக்கோட்டை மாவட்டம்,ஆலங்குடி  பகுதி தானாண்மை நாடு அல்லது தானவ நாடு என்ற ஊரை தலைமை இடமாகக் கொண்ட ஜமீன் ஆகும். இது வணங்காமுடி வழுவாட்டிதேவர் என்ற பட்டம் பூண்ட கள்ளர் மரபினரால் ஆளப்பட்டது.

சேந்தங்குடி, நகரம், கீரமங்கலம், குலமங்கலம், கொத்தமங்கலம், பனங்குளம் உள்ளிட்ட பகுதியை சேர்ந்த பதினெட்டுப்பட்டி கிராமங்களை உள்ளடக்கியது சேந்தங்குடி ஜமீனாகும்.

வரலாறு

1879 ஆம் ஆண்டு, விஜயரகுநாத அருணாசல வணங்காமுடி வழுவாட்டிதேவர் கீழ் 9 கிராமங்கள் இருந்தன (8631 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 2046 ரூபாய் 10 அணா 2 பைசா ஆகும்.

தஞ்சைக் ஈசநாட்டு கள்ளர் பிரிவைச் சேர்ந்த வழுவாட்டித் தேவர், சேர்வை போன்ற பட்டப்பெயர்களை உடைய நிலக்கிழார்கள் வாழும்படியான பதினெட்டுக் கிராமங்களை உள்ளடக்கிய தானாண்மை நாடு பகுதியில் மொய் விருந்து விழாக்கள் சிறப்பாக நடத்தப்படுவது தனி சிறப்பாக  உலகத் தமிழாராய்ச்சி நிறுவனம் வெளியிட்ட தமிழியல் ஆய்வுச் சிந்தனைகள் என்ற நூலில் குறிப்பிடப்படுகிறது. 

புதுக்கோட்டை மாவட்டம், "ஆலங்குடி " பகுதி அம்புக்கோவில் (முற்கால அழும்பில்) ஊரில் உள்ள கல்வெட்டில்  தானவனாட்டு பற்றி குறிப்பிடப்படுகின்றது. அந்த கல்வெட்டு வரிகளாக 'சோபகிருது வருஷூ இராச இராசவள நாட்டுப்‌ பன்றி சூழ்‌ நாட்டு அழிம்பிநாயினார்‌ யிராசேந்திர சோளீசுரமுடைய நாயனாற்குத்‌தானவ னாட்டு நெடுவாசல்‌ சீமைக்குக்‌ கறுத்தாவான பாண்டிய பெருமாளான மாவுலி வாணாதிராயர் மக்களில்‌ திருமேனியழகியரான குலசேகரக்‌ காலிங்கராயரும்‌ பழைய வனப்பெருமாளான சீவலக்காலிங்கிராயரும்‌ செந்தாமரைகண்ணரும்‌ இம்மூவருமோம்‌ வீரராசேந்திர சோளீசுரமுடை ய நாயனாற்குத்‌ திருனாமத்துக்காணி ஆக விட்ட நிலம்‌வதுக்‌ கண்டியூர்‌ வயல்‌ கீழைவயலில்‌ செட்டியள்‌ ஒண்டி உறை" என்று உள்ளது. 

தற்போதைய சேந்தங்குடி ஜமீன்தார் ராஜேந்தி சேதுபதி வணங்காமுடி வழுவாட்டிதேவர் ஆவார்.

மேற்கோள்கள்

குறுநில மன்னர்கள்
பாளையங்கள்
எரண்டோல் சட்டமன்றத் தொகுதி

எரண்டோல் சட்டமன்றத் தொகுதி (Erandol Assembly constituency) என்பது மேற்கு இந்தியாவின் மகாராஷ்டிரா மாநிலத்தின் 288  சட்டமன்றத் தொகுதிகளில் ஒன்றாகும். இந்த தொகுதி சல்கான் மாவட்டத்தில் அமைந்துள்ளது.இது சல்கான் மக்களவைத் தொகுதியின் ஒரு பகுதியாகும். மேலும் சங்கான் மாவட்டத்தில், சல்கான் நகரம்,  சல்கான் கிராமப்புறம், அமல்னர், சாலிசுகான், பச்சோரா ஆகிய தொகுதிகளும் உள்ளது.

தேர்தல் முடிவுகள்

2019

மேற்கோள்கள்

மகாராட்டிர அரசியல்
ஜள்காவ் மாவட்டம்
மகாராட்டிர சட்டமன்றத் தொகுதிகள்
தேசிய முக்கியத்துவம் வாய்ந்த நினைவுச்சின்னங்கள் (இந்தியா)

பண்டைய நினைவுச்சின்னங்கள் மற்றும் தொல்லியல் களங்கள் மற்றும் எச்சங்கள் சட்டம் (இந்தியா), 1958இன் கீழ்தேசிய முக்கியத்துவம் வாய்ந்த நினைவுச்சின்னங்கள் குறித்து இந்தியத் தொல்லியல் ஆய்வகம் வரையறை செய்துள்ளது. 

இந்தியத் தொல்லியல் ஆய்வகம் கீழ்காணும் சின்னங்களை தேசிய முக்கியத்துவம் வாய்ந்தவைகளாக வகைப்படுத்தியுள்ளது:. அவைகள் பின்வருமாறு:
 பண்டைய நினைவுச்சின்னங்களில் சிதிலங்கள்
 பண்டைய நினைவுச்சின்னங்களின் தொல்லியல் களம்
 நினைவுச்சின்னத்தைப் பாதுகாப்பதற்காக வேலிகள் அல்லது பாதுகாப்பு உறை கட்டமைப்புகள் உள்ள நிலம்
 நினைவுச்சின்னத்தை மக்கள் சுதந்திரமாக அணுகக்கூடிய நிலம்

நினைவுச்சின்னங்களின் அட்டவணை
இந்தியத் தொல்லியல் ஆய்வகம் வகைப்படுத்தியுள்ள தேசிய முக்கியத்துவம் வாய்ந்த சின்னங்களின் பட்டியல்:

இதனையும் காண்க
 உலக பாரம்பரியக் களங்களின் பட்டியல் - இந்தியா
 இந்தியாவில் உள்ள குகைகள்
 இந்தியக் குடைவரைக் கோயில்கள்
 இந்தியாவில் உள்ள கோட்டைகளின் பட்டியல்
 தேசிய புவியியல் நினைவுச்சின்னங்கள்
 இந்திய அருங்காட்சியகங்களின் பட்டியல்

மேற்கோள்கள்

வெளி இணைப்புகள்

PIB

இந்தியாவின் நினைவுச்சின்னங்கள்
இந்தியப் பட்டியல்கள்
சாலீசுகாவ் சட்டமன்றத் தொகுதி

சாலீசுகாவ்  சட்டமன்றத் தொகுதி (Chalisgaon Assembly constituency ) என்பது மேற்கு இந்தியாவில் மகாராட்டிரா மாநிலத்தின் 288 சட்டமன்ற தொகுதிகளில் ஒன்றாகும். இந்த தொகுதி சல்கான் மாவட்டத்தில் அமைந்துள்ளது.சல்கான் நகரம், சல்கான் கிராமப்புறம், எரண்டோல், அமல்னேர், பச்சோரா மற்றும் சாலீசுகாவ் ஆகிய சட்டமன்றத் தொகுதிகள் சல்கான் மக்களவைத் தொகுதிக்கு உட்பட்டனவாகும்.

சட்டமன்ற உறுப்பினர்கள்

மேற்கோள்கள்

மகாராட்டிர அரசியல்
ஜள்காவ் மாவட்டம்
மகாராட்டிர சட்டமன்றத் தொகுதிகள்
புத்ரா பன்னாட்டு மைய எல்ஆர்டி நிலையம்

புத்ரா பன்னாட்டு வணிக மைய எல்ஆர்டி நிலையம் அல்லது புத்ரா பன்னாட்டு வணிக மைய இலகு விரைவுப் போக்குவரத்து நிலையம் (ஆங்கிலம்: PWTC LRT Station; மலாய்: Stesen LRT PWTC; சீனம்: 布特拉世界贸易中心站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; ஆகிய வழித்தடங்களுக்கான ஓர் இலகுரக விரைவுப் போக்குவரத்து (LRT) நிலையமாகும்.

இந்த நிலையம் பி.டபிள்யூ.டி.சி நிலையம் (PWTC Station) என பரவலாக அறியப்படுகிறது. புத்ரா பன்னாட்டு வணிக மையம் (Putra World Trade Center) எனும் ஆங்கிலப் பெயரின் சுருக்கமே பி.டபிள்யூ.டி.சி (PWTC) ஆகும். புத்ரா பன்னாட்டு வணிக மையம் என்பது தற்போது கோலாலம்பூர் பன்னாட்டு வணிக மையம் (World Trade Centre Kuala Lumpur) என அறியப்படுகிறது.

கோலாலம்பூர் பன்னாட்டு வணிக மையம் என்பது மலேசியாவின் கோலாலம்பூரில் உள்ள மாநாடு மற்றும் கண்காட்சி மையமாகும்.

பொது

இந்த நிலையம் கோலாலம்பூரின் தங்க முக்கோணப் பகுதியில் (Golden Triangle) அமைந்துள்ளது; மற்றும் கோலாலம்பூர் பன்னாட்டு வானூர்தி நிலையத்தில் (Kuala Lumpur International Airport) (KLIA) இருந்து 45 நிமிடப் பயணத் தொலைவில் உள்ளது. 

அத்துடன், இந்த நிலையத்திற்கு அருகில் ஒரு வணிகப் பேரங்காடி, உணவகங்கள், பொழுதுபோக்கு மையங்கள் மற்றும் 3 - 5 நட்சத்திரத் தங்கும் விடுதிகள் உள்ளன. அவை நடந்து செல்லும் தொலைவில் உள்ளன என்பதும் குறிப்பிடத்தக்கதாகும்.

இந்த நிலையத்திலிருந்து ஏறக்குறைய 400 மீட்டர் நடைப்பயணத்தில்,  பத்துமலை–புலாவ் செபாங் வழித்தடம்;  மற்றும்  தஞ்சோங் மாலிம்–கிள்ளான் துறைமுக வழித்தடம்; ஆகிய இரு வழித்தடங்கள் உள்ளன. அங்கு  புத்ரா கொமுட்டர் நிலையம் உள்ளது.

சான் சோவ் லின் எல்ஆர்டி நிலையம்

புத்ரா பன்னாட்டு வணிக மைய எல்ஆர்டி நிலையம் 1998-ஆம் ஆண்டின் நடுப்பகுதியில், இஸ்டார் (LRT STAR) (Sistem Transit Aliran Ringan) அமைப்பின் இரண்டாம் கட்டத்தின் ஒரு பகுதியாக திறக்கப்பட்டது. 

இரண்டாவது கட்டமாக, கோலாலம்பூரில் உள்ள சான் சோவ் லின் எல்ஆர்டி நிலையத்தில் இருந்து  செரி பெட்டாலிங் வரையில் 12 கிமீ நீட்டிப்பு செய்யப்பட்டது.

செந்தூல் தீமோர் எல்ஆர்டி நிலையம்

மற்றும் இந்த நிலையம், சுல்தான் இசுமாயில் எல்ஆர்டி நிலையம் முதல் செந்தூல் தீமோர் எல்ஆர்டி நிலையம் வரையிலான 3 கிமீ நீட்டிப்பையும் கொண்டுள்ளது.

இரண்டாம் கட்டத்தின் கீழ், கோலாலம்பூரின் வடக்கு மற்றும் தெற்குப் பகுதிகளுக்கு சேவை செய்ய 11 நிலையங்களைக் கொண்ட 15 கி.மீ. வழித்தடம் உருவாக்கப்பட்டது.

மேலும் காண்க
 பிரசரானா மலேசியா 
 புத்ரா அயிட்ஸ் எல்ஆர்டி நிலையம்
 கோலாலம்பூர் பன்னாட்டு வணிக மையம்
 கோலாலம்பூர் பன்னாட்டு வானூர்தி நிலையம்
 கிள்ளான் பள்ளத்தாக்கின் போக்குவரத்து அமைப்பு

காட்சியகம்
புத்ரா பன்னாட்டு வணிக மைய நிலையக் காட்சிப் படங்கள்:

மேற்கோள்கள்

வெளி இணைப்புகள்

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
வினோத் தாவ்டே

வினோத் தாவ்டே மகாராட்டிரம் மாநில பாரதிய ஜனதா கட்சியின் அரசியல்வாதியும், கட்சியின் தேசிய செயற்குழு உறுப்பினரும், மகாராட்டிரா சட்ட மேலவை உறுப்பினரும் ராக ஆவார். இவர் பள்ளிக் கல்வி, உயர் மற்றும் தொழில்நுட்பக் கல்வி, விளையாட்டு மற்றும் இளைஞர் நலன், சிறுபான்மையினர் மேம்பாடு மற்றும் மராத்தி மொழி மற்றும் கலாச்சார அமைச்சராக உள்ளார். இவர் 2011–2019 காலகட்டத்தில், போரிவலி சட்டமன்றத் தொகுதியிலிருந்து மகாராட்டிர சட்டமன்ற உறுப்பினராகப் பணியாற்றினார்.

மேற்கோள்கள்

வெளி இணைப்புகள்

 
  Official profile on Bharatiya Janata Party - Maharashtra website

மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
1963 பிறப்புகள்
மராத்தியர்கள்
பங்கஜா முண்டே

பங்கஜா முண்டே, மகாராட்டிரம் மாநில பாரதிய ஜனதா கட்சி அரசியல்வாதியும், சட்ட மன்ற உறுப்பினர் மற்றும் சட்ட மேலவை உறுப்பினராகவும் உள்ளவர். இவரது தந்தை கோபிநாத் முண்டே, நரேந்திர மோடியின் முதல் அமைச்சரவையில் ஊரக வளர்ச்சித் துறை அமைச்சராக இருந்தவர். தற்போது இவர் மகாராட்டிரா சட்ட மேலளவை உறுப்பினராக உள்ளார். மேலும் இவர் பாரதிய ஜனதா கட்சியின் தேசியச் செயலளராக உள்ளார். இவர்  தேவேந்திர பட்நவீஸ் அமைச்சரவையில் பல துறைகளுக்கு அமைச்சராக பணிபுரிந்துள்ளார்.

மேற்கோள்கள்

வெளி இணைப்புகள்

 Official Website

வாழும் நபர்கள்
1979 பிறப்புகள்
மராத்தியர்கள்
மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
மகாராட்டிர சட்டமன்ற உறுப்பினர்கள்
கோலாலம்பூர் பன்னாட்டு வணிக மையம்

கோலாலம்பூர் பன்னாட்டு வணிக மையம் அல்லது புத்ரா பன்னாட்டு வணிக மையம் (மலாய்; Pusat Dagangan Dunia Kuala Lumpur அல்லது Pusat Dagangan Dunia Putra; ஆங்கிலம்: World Trade Centre Kuala Lumpur; அல்லது Putra World Trade Centre) என்பது  மலேசியா, கோலாலம்பூர் மாநகரத்தில் (PWTC) உள்ள மாநாடு மற்றும் கண்காட்சி மையம் ஆகும். 

இந்த  வணிக மையம் 235,000 சதுர அடி கண்காட்சி அரங்கத்துடன் 1.7 மில்லியன் சதுர அடிக்கு மேல் பரந்து விரிந்துள்ளது..

பொது

இந்த வணிக மையம், மலேசியாவின் வரலாற்று மாநாட்டு மையமாகக் கருதப்படுகிறது. மேலும், பன்னாட்டு அளவிலான மாநாடுகள், இசைக் கச்சேரிகள், உள்ளூர்த் திருமணங்கள், பன்னாட்டுக் கருத்தரங்குகள், பயிற்சிகள், கூட்டங்கள் போன்ற பல்வேறு நிகழ்வுகளுக்கு ஒரு விருப்பமான இடமாகவும் தேர்வு செய்யப்படுகிறது.

இந்த வணிக மையத்தின் கட்டுமானம் 1981-இல் தொடங்கப்பட்டு 1984-இல் நிறைவடைந்தது; அதிகாரப் பூர்வமாக 26 செப்டம்பர் 1985 அன்று திறக்கப்பட்டது.

மலேசியாவின் தலையாய அரசியல் கட்சிகளில் ஒன்றான அம்னோவின் (UMNO) பொதுக் கூட்டங்கள், இந்த மையத்தில் ஆண்டுதோறும் நடைபெறுவது வழக்கமாக உள்ளது.

அமைவு

கோலாலம்பூர் பன்னாட்டு வணிக மையம், கோலாலம்பூர் நகரின் வடமேற்கு மூலையில் உள்ள  புத்ரா சாலையில் (Jalan Putra) அமைந்துள்ளது. பத்து ஆறு மற்றும் கோம்பாக் ஆறு ஆகிய ஆறுகளின் சங்கமம் மாநாட்டு மையத்திற்குப் பின்னால் உள்ளது.

கோலாலம்பூர் செரி பசிபிக் தங்கும் விடுதி, சன்வே புத்ரா தங்கும் விடுதி, கோலாலம்பூர் டைனஸ்டி தங்கும் விடுதி மற்றும் கோலாலம்பூர் செரட்டன் இம்பீரியல் தங்கும் விடுதி போன்ற பல தங்கும் விடுதிகளுக்கு நடந்து செல்லும் தூரத்தில் உள்ளது.

போக்குவரத்து

 அம்பாங் வழித்தடம்;  செரி பெட்டாலிங் ஆகிய வழித்தடங்களில் உள்ள ,  புத்ரா பன்னாட்டு மைய எல்ஆர்டி நிலையத்திற்கு இந்த வணிக மையத்தின் பெயர் சூட்டப்பட்டு உள்ளது.

 பத்துமலை–புலாவ் செபாங் வழித்தடம்;  தஞ்சோங் மாலிம்–கிள்ளான் துறைமுக வழித்தடம் ஆகிய வழித்தடங்களில் உள்ள  புத்ரா கொமுட்டர் நிலையம்; ஒரு பாதசாரி மேம்பாலம் வழியாக இந்த வணிக மையத்துடன் இணைக்கப்பட்டுள்ளது.

காட்சியகம்
புத்ரா பன்னாட்டு வணிக மையத்தின் காட்சிப் படங்கள்:

மேலும் காண்க
 மலாக்கா பன்னாட்டு வணிக மையம்
 புத்ராஜெயா பன்னாட்டு மாநாட்டு மையம்
 கோலாலம்பூர் மாநாட்டு மையம்

மேற்கோள்கள்

வெளி இணைப்புகள்

WTCKL Official Website
PutraWorldTradeCentre.com
PWTC Events Blog

கோலாலம்பூர்
கோலாலம்பூர் சுற்றுலா இடங்கள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
சுதிர் முங்கதிவார்

சுதிர் முங்கதிவார், மகாராட்டிரம் மாநில பாரதிய ஜனதா கட்சியின் அரசியல்வாதியும், மகாராட்டிர சட்டமன்றம் மற்றும் சட்ட மேலளவை உறுப்பினராக பணியாற்றி வருபவர். இவர் தற்போது  முதலமைச்சர் ஏக்நாத் சிண்டே தலைமையிலான அமைச்சரவையில் மீன் வளத் துறை அமைச்சராக உள்ளார். முன்னர் இவர் தேவேந்திர பட்நவீஸ் தலைமையிலான அமைச்சரவையில் வனத்துறை மற்றும் நிதி & திட்டமிடல் துறைகளின் அமைச்சராக இருந்தவர். மேலும் முன்னாள் முதலமைச்சர்களான மனோகர் ஜோஷி மற்றும் நாராயண் ரானே ஆகியோரின் அமைச்சரவையில் சுற்றுலா, நுகர்வோர் நலன் & பாதுகாப்பு துறைகளின் அமைச்சராக இருந்தார்.

விதர்பா பகுதியைச் சேர்ந்த இவர் 1995–1999 முதல் 2014–2019 முடிய காலகட்டத்தில் பல்லார்பூர் சட்டமன்றத் தொகுதி மற்றும்   சந்திரபூர் சட்டமன்றத் தொகுதிகளிலிருந்து மகாராட்டிர சட்டமன்ற உறுப்பினராக தேர்ந்தெடுக்கப்பட்டவர்.

மேற்கோள்கள்

 Sudhir Mungantiwar new Maharashtra BJP chief 
 
 
 Sudhir Mungantiwar inaugurates BJP's renovated office in Pune 
 Will strive to strengthen party: Sudhir Mungantiwar
 We did well in council polls: Sudhir Mungantiwar
 Bagwe should resign, says Sudhir Mungantiwar
 Official BJP Maharashtra Website
 Vidarbha leader Mungantiwar is state BJP chief

1962 பிறப்புகள்
[[Category:வாழும் நபர்கள்
மராத்தியர்கள்
மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
மகாராட்டிர சட்டமன்ற உறுப்பினர்கள்
ராசீவ் தாதா தேசமுக்

ராசீவ் தாதா தேசமுக் ஓர்  இந்திய அரசியல்வாதியும், தேசியவாத காங்கிரஸ் கட்சி உறுப்பினரும் ஆவார். அனில்தாதா தேசமுக்கின் மகனும் ஆவார். அக்டோபர் 2009 இல் நடைபெற்ற, மகாராஷ்டிரா சட்டப் பேரவையின் 12வது சட்டமன்றத் தேர்தலில், சாலீசுகாவ் சட்டமன்றத் தொகுதியில் வெற்றிபெற்று  மகாராஷ்டிரா சட்டமன்ற உறுப்பினரானவர்.

மேற்கோள்கள் 

வாழும் நபர்கள்
பாலிமோனியசு

பாலிமோனியசு (Palaemonias) எனும் பேரினம் இரண்டு சிற்றினங்களைக் கொண்டுள்ளது இறால் ஆகும். இவை அருகி வரும், அல்பினிச, குகை வாழ் இறால் ஆகும்.

 அலபாமா குகை இறால்-பாலிமோனியசு அலபாமே சுமாலி, 1961
 கென்டகி குகை இறால்-பாலிமோனியசு காந்தேரி கே, 1901

மேற்கோள்கள்
ரிஷ்யசிங்கர் (1964 திரைப்படம்)

ரிஷ்யசிங்கர் 1964 இல் முக்காமலா இயக்கத்தில் வெளிவந்த இந்தியத் தமிழ்த் திரைப்படமாகும். இத்திரைப்படத்தில் கே. பாலாஜி, ராஜசுலோசனா ஆகியோர் நடித்திருந்தனர்.

கதைச்சுருக்கம் 
இக்கதை இந்திய முனிவர் ரிஷியசிரிங்கா வாழ்க்கையை அடிப்படையாகக் கொண்டது.

நடிகர்கள் 
பின்வரும் பட்டியல் திரைக்களஞ்சியம் பகுதி 2 புத்தகத்திலிருந்து எடுக்கப்பட்டுள்ளது.
 

நடிகர்கள் 
கே. பாலாஜி
கும்மடி
பட்டு ஐயர் 
எல்.நாராயண இராவ்
சித்தூர் வி. நாகையா
டி. வி. சேதுராமன்
வி. கே. ஸ்ரீனிவாசன் 
செருகளத்தூர் சாமா
பி. எஸ். வெங்கடாசலம்
பாப்ஜி

நடிகைகள்
ராஜசுலோசனா
கிரிஜா
கே. மாலதி
சுகுமாரி
இலதா
கே. எஸ். அங்கமுத்து
குசலகுமாரி
இலலிதா இராவ்

தயாரிப்பு 
இப்படம் முதன்முதலில் தெலுங்கில் ருஷ்யஸ்ருங்கா என்ற தலைப்பில் தயாரிக்கப்பட்டு 1961 இல் வெளியிடப்பட்டது. முக்காமலா இயக்கிய இப்படத்தை இராவணன் பிரதர்சு என்ற பெயரில் பி. எஸ். சேசாச்சலம் தயாரித்தார். கீதா பிக்சர்சு நிறுவனம் வித்தியாசமான நடிகர்களுடன் தமிழில் கதையை திரையிட்டு 1964இல் வெளியிட்டது. முக்காமலா தமிழ்ப் படத்தையும் இயக்கினார். தஞ்சை என். ராமையா தாஸ், எம். எஸ். சுப்பிரமணியம் ஆகியோர் உரையாடல்களை எழுதியுள்ளனர். ஆதி எ. இராணி, மல்லி எம். இராணி ஆகியோர் ஒளிப்பதிவைப் பொறுப்பேற்றனர். படத்தொகுப்பை எ. சஞ்சீவி மேற்கொண்டார். கலை இயக்கம் டி. வி. எஸ். சர்மா, எம். சோமநாத் ஆகியோரால் செய்யப்பட்டது. பசுமூர்த்தி கிருஷ்ணமூர்த்தி நடன அமைப்பை மேற்கொண்டார். ஆர். என். நாகராஜா ராவ் புகைப்படம் எடுக்கும் பணியை மேற்கொண்டார். விஜயா, வாகினி, நெப்டியூன் சுடுடியோக்களில் படமாக்கப்பட்ட இத்திரைப்படம் விஜயா ஆய்வகத்தில் தயாரிக்கப்பட்டது.

பாடல்கள் 
பாபநாசம் சிவன், தஞ்சை என். ராமையா தாஸ், எம். எஸ். சுப்பிரமணியம் ஆகியோரால் பாடல் வரிகள் எழுதப்பட்டது. டி. வி. ராஜு இசையமைத்துள்ளார்.

மேற்கோள்கள் 
 

1964 தமிழ்த் திரைப்படங்கள்
இந்தியத் தமிழ்த் திரைப்படங்கள்
சித்தூர் வி. நாகையா நடித்த திரைப்படங்கள்
செருகளத்தூர் சாமா நடித்த திரைப்படங்கள்
பாசுபரோகுளோரிடைட்டு

பாசுபரோகுளோரிடைட்டுகள் (Phosphorochloridites) என்பவை (RO)2PCl என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு சேர்மங்களைக் குறிக்கும். வாய்ப்பாட்டிலுள்ள R என்பது பதிலீடு செய்யப்படும் கரிம பதிலியைக் குறிக்கும். வழக்கமான பாசுபைட்டுகள் (P(OR)3) போல இவை பிரமிடு எனப்படும் பட்டைக்கூம்புரு வடிவத்தில் உள்ளன. வழக்கம் போல நிறமற்றவையாகவும் நீராற்பகுப்புக்கு உணர்திறன் கொண்டவையாகவும் உள்ளன. ஆக்சிசனேற்றம் மூலமாக இவை தொடர்புடைய பாசுபரோகுளோரிடேட்டுகளைக் ((RO)2P(O)Cl) கொடுக்கின்றன.

தயாரிப்பு

பாசுபரசு முக்குளோரைடு சேர்மத்தை பகுதியளவு ஆல்ககால் பகுப்புக்கு உட்படுத்தினால்  பாசுபரோகுளோரிடைட்டுகள் உற்பத்தி செய்யப்படுகின்றன. இவ்வினை படிப்படியாக நிகழ்கிறது:

PCl3  +  ROH  →   HCl  +  (RO)PCl2 (பாசுபோகுளோரிடைட்டு)
(RO)PCl2  +  ROH  →   HCl  +  (RO)2PCl (பாசுபோடைகுளோரிடைட்டு)
(RO)2PCl  +  ROH  →   HCl  +  (RO)3P (பாசுபைட்டு)

இந்த வினைகள் பைநாப்தால் மற்றும் 2,2'-பைபீனால் போன்ற அரோமாட்டிக் டையால்களால் எளிதில் கட்டுப்படுத்தப்படுகின்றன.

பாசுபரோகுளோரிடைட்டுகள் டைபாசுபைட்டு ஈந்தணைவிகள் தயாரிப்பதற்கான முன்னோடிச் சேர்மங்களாகும். Rh(acac)(CO)2 போன்ற ரோடியம் முன்னோடிகளுடன் இணைந்து  இந்த டைபாசுபைட்டு ஈந்தணைவிகள் ஆல்க்கீன்களின் ஐதரோபார்மைலேற்றத்திற்குத் தேவையான  தொழில்துறை ரீதியாகப் பயன்படுத்தப்படும் வினையூக்கிகளை வழங்குகின்றன.

மேற்கோள்கள்

கரிம பாசுபைட்டுகள்
வேதி வினைக்குழுக்கள்
குளோரைடுகள்
பாசுபரசு(III) சேர்மங்கள்
சியான் கோலிவாடா சட்டமன்றத் தொகுதி

சியான் கோலிவாடா சட்டமன்றத் தொகுதி (Sion Koliwada Assembly constituency) என்பது மும்பை நகர மாவட்டத்தில் அமைந்துள்ள மகாராட்டிர சட்டமன்றத்தின் பத்துத் தொகுதிகளில் ஒன்றாகும்.

கண்ணோட்டம் 
சியான் கோலிவாடா (சட்டமன்றத் தொகுதி எண் 179) மும்பை நகர மாவட்டத்தில் அமைந்துள்ள 10 சட்டமன்றத் தொகுதிகளில் ஒன்றாகும். 2009ஆம் ஆண்டில் மொத்த வாக்காளர்களின் எண்ணிக்கை 290,338 ஆக இருந்தது (ஆண்கள் 1,67,923, பெண்கள் 1,22,514) மற்றும் 78,913 சிறுபான்மை வாக்காளர்கள் ஆவர்.

இது மும்பை தெற்கு மத்திய மக்களவைத் தொகுதியின் ஒரு பகுதியாகும். இந்த மக்களவைத் தொகுதியுடன் மும்பை நகர மாவட்டத்தைச் சேர்ந்த தாராவி, வடாலா மற்றும் மஹிம் மற்றும் மும்பை புறநகர் மாவட்டத்தைச் சேர்ந்த செம்பூர் மற்றும் அணுசக்தி நகர் ஆகிய தொகுதிகளும் அடங்கும்.

சட்டப்பேரவை உறுப்பினர்கள்

தேர்தல் முடிவுகள்

2024

மேற்கோள்கள் 

மகாராட்டிர சட்டமன்றத் தொகுதிகள்
தெக்கினீசியம்(VII) சல்பைடு

தெக்கினீசியம்(VII) சல்பைடு (Technetium(VII) sulfide) என்பது Tc2S7  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும்.

தயாரிப்பு
பெர்தெக்கினிடேட்டு கரைசல்கள் வழியாக ஐதரசன் சல்பைடு வாயுவைச் செலுத்தினால் தெக்கினீசியம்(VII) சல்பைடு உருவாகும்:

2KTcO4 + 7H2S + 2HCl → Tc2S7↓ + 2KCl + 8H2O
2NH4TcO4 + 7H2S + 2HCl → Tc2S7↓ + 2NH4Cl + 8H2O

வேதிப் பண்புகள்
1000 பாகை செல்சியசு வெப்பநிலையில் தெக்கினீசியம்(VII) சல்பைடு ஐதரசன் வாயுவுடன் வினையில் ஈடுபடுவதால் தெக்கினீசியம் உலோகம் கிடைக்கிறது.
Tc2S7 + 7H2 -> 2Tc + 7H2S

மேற்கோள்கள்

தெக்கினீசியச் சேர்மங்கள்
சல்பைடுகள்
15-ஆவது மகாராட்டிர சட்டமன்றம்

பதினைந்தாவது மகாராட்டிர சட்டமன்றம் (15th Maharashtra Assembly) என்பது 2024 நவம்பர் மாதம் மகாராட்டிர சட்டமன்றத் தேர்தலில் தேர்ந்தெடுக்கப்பட்ட உறுப்பினர்களால் அமைக்கப்பட்ட மகாராட்டிர சட்டமன்றம் ஆகும். 15வது சட்டமன்ற உறுப்பினர்களைத் தேர்ந்தெடுக்க நடைபெற்ற தேர்தல் முடிவுகள் 23 நவம்பர் 2024 அன்று அறிவிக்கப்பட்டன.

சட்டப்பேரவை உறுப்பினர்கள்

மேற்கோள்கள் 

மகாராட்டிர சட்டமன்றம்
பாண்டலோய்டியா

பாண்டலோய்டியா (Pandaloidea) என்பது இறால் வகையினைச் சேர்ந்த ஒரு மீப்பெருங் குடும்பமாகும். இதில் பெரிய குடும்பம் பாண்டலிடே (சுமார் 200 சிற்றினங்கள்) மற்றும் மிகச் சிறிய குடும்பம் குளோரோடோசில்லிடே (ஏழு சிற்றினங்கள்) அடங்கும்.

மேற்கோள்கள் 

இறால்
நிமடோகார்சினாய்டியா

நிமடோகார்சினாய்டியா (Nematocarcinoidea) என்பது இறாலின் மீப்பெருங் குடும்பம் ஆகும். இது நான்கு குடும்பங்களை உள்ளடக்கியது. இவை:  யூகோனடோடிடே, நெமடோகார்சினேடே, ரைன்கோசினிடே மற்றும் சிபோகாரிடிடே. இவை குறைந்தபட்சம் முதல் மூன்று இணை நடக்குங்கால்களில் வார் போன்ற எபிபாட்களின் இருப்பைப் பகிர்ந்து கொள்கின்றன.

மேற்கோள்கள்

வெளி இணைப்புகள் 

கணுக்காலி குடும்பங்கள்
இறால்
தாதா லேக்ராஜ்

தாதா லேக்ராஜ் என்று அழைக்கப்படும் லேக்ராஜ் குப்சந்த் கிர்பலானி (Lekhraj Khubchand Kirpalani), 15 திசம்பர் 1876 - 18 சனவரி 1969) பிரம்மா குமாரிகளை நிறுவிய ஒரு இந்திய ஆன்மீக குரு ஆவார்.

தொடக்க கால வாழ்க்கை
லேக்ராஜ் கூப்சந்த் கிருபலானி 1876 டிசம்பர் 15 ஆம் தேதி ஹைதராபாத் சிந்து மாகாணத்தில், வல்லபாச்சாரியார் கிருபளானி குடும்பத்தில் தாதா லேக்ராஜ் பிறந்தார். இவரது தந்தை ஓர்  ஆசிரியராவார். மேலும்  இவர் தரை விரிப்புகளை விற்பனை செய்து தனது வாழ்க்கையைத் தொடங்கினார். படிப்படியாக வைர வியாபாரத்தில் நுழைந்து, நன்கு அறியப்பட்ட நகைக்கடைக்காரராகவும், இவரது சமூகத்தில் மரியாதைக்குரியவாகவும் விளங்கினார். தனது ஐம்பதாவது வயதில் மெய்யுணர்வு பெற்ற நிலையில் ஐதராபாத்
சென்று ஆன்மிகத்தில் ஈடுபட்டார்.

ஆன்மீக வாழ்க்கை

ஓம் மண்டலி
1936 இல், லேக்ராஜ் ஓம் மண்டலி என்ற ஆன்மீக அமைப்பை நிறுவினார்.

பிரம்ம குமாரிகள்
1937-களில் பிரம்ம குமாரிகள் இயக்கம் தாதா லேக்ராஜ் அவர்களால் ஆரம்பிக்கப்பட்டது. இது பிரித்தானிய இந்தியாவில் தொடக்கப்பட்ட ஓர் ஆன்மீக இயக்கமாகும். பின்னாளில் இவரை பிரம்ம பாபா என அழைத்தனர்

இந்த அமைப்பு இராஜ யோக தியானம், ஆத்மா மற்றும் பரமாத்மாவைப் (சீவாத்மா) பற்றி போதிக்கின்றது. இது அனைத்து ஆத்மாக்களும் உயர்வான நிலையையும் நல்ல பண்புகளையும் கொண்டுள்ளது 
என்பதை வலியுறுத்துகின்றது.

மேற்கோள்கள்

ஆன்மிகம்